钦定古今图书集成/明伦汇编/宫闱典/第080卷 > 北魏
## 钦定古今图书集成/明伦汇编/宫闱典/第080卷 > 北魏

### 太武帝太平真君元年六月丁丑皇孙濬生大赦改元

按：《魏书太武帝本纪》云云。

### 正平元年十二月丁丑封皇孙濬为高阳王寻以皇孙世嫡不宜在藩乃止

按《魏书太武帝本纪》云云。按《文成帝本纪》，高宗文
成皇帝，讳濬，恭宗景穆皇帝之长子也。母曰闾氏。真
君元年六月生于东宫。帝少聪达，世祖爱之，常置左
右，号世嫡皇孙。年五岁，世祖北巡，帝从在后，逢贼帅
桎一奴，欲加其罚。帝谓之曰：“奴今遭我，汝宜释之。”帅
奉命解缚。世祖闻之曰：“此儿虽小，欲以天子自处。”意
奇之。既长，风格异常，每有大政，常参决可否。正平二
年十月戊申，即皇帝位于永安前殿，大赦，改年。